Ο **Κουνίσιγκε Καμαμότο** (ιαπωνικά: 釜本 邦茂, *Kamamoto Kunishige*, γεννήθηκε 15 Απριλίου 1944) είναι Ιάπωνας πρώην ποδοσφαιριστής, προπονητής ποδοσφαίρου και πολιτικός. Κέρδισε το χάλκινο μετάλλιο με την Εθνική Ιαπωνίας στους Ολυμπιακούς Αγώνες του 1968 στην Πόλη του Μεξικού, όπου ήταν ο πρώτος σκόρερ της διοργάνωσης με επτά γκολ. Είναι ο κορυφαίος σκόρερ όλων των εποχών για την Ιαπωνία, θεωρούμενος ως ο καλύτερος παίκτης στην ιστορία της χώρας.

Πρώιμη ζωή
----------

Ο Καμαμότο γεννήθηκε στο Κιότο στις 15 Απριλίου 1944. Μεγάλωσε στο Κιότο και φοίτησε στο γυμνάσιο Γιαμασίρο. Στη συνέχεια, πήγε στη Σχολή Εμπορίου του Πανεπιστημίου Ουασέντα. Ήταν ο πρώτος σκόρερ στο πανεπιστημιακό πρωτάθλημα του Καντό για 4 συνεχόμενες χρονιές. Κέρδισε επίσης το Κύπελλο Ιαπωνίας του 1963 και του 1966 με το πανεπιστήμιο. Αυτή ήταν η τελευταία φορά που μια πανεπιστημιακή ομάδα κέρδισε το Κύπελλο Ιαπωνίας. Η ειδικότητά του ήταν το εμπόριο και απέκτησε πτυχίο τεχνών από το Πανεπιστήμιο Ουασέντα το 1966.

Καριέρα σε συλλόγους
--------------------

Μετά την αποφοίτησή του από το Πανεπιστήμιο Ουασέντα, το 1967 ο Καμαμότο εντάχθηκε στην Γιανμάρ Ντίζελ (σήμερα Σερέσο Όσακα) της Σόκερ Λιγκ Ιαπωνίας. Έπαιξε όλα τα παιχνίδια στο πρωτάθλημα από την πρώτη σεζόν. Το 1968 έγινε πρώτος σκόρερ του πρωταθλήματος. Ο σύλλογος κέρδισε τον 1ο τίτλο του Κυπέλλου Ιαπωνίας το 1968 με το νικητήριο γκολ του στον τελικό. Ο σύλλογος κέρδισε επίσης το Κύπελλο Ιαπωνίας το 1970. Το 1971, ο σύλλογος κέρδισε τον 1ο πρωτάθλημα και έγινε ήταν επίσης ο πρώτος σκόρερ για δεύτερη φορά. Το 1974 και το 1975, ο σύλλογος κέρδισε το πρωτάθλημα και τις δύο χρονιές και επίσης κέρδισε το Κύπελλο Ιαπωνίας του 1974. Το 1978 έγινε παίκτης-προπονητής. Ο σύλλογος κέρδισε το πρωτάθλημα το 1980. Το 1982 υπέστη ρήξη αχίλλειου τένοντα 2 φορές. Το 1984, όταν ήταν 40 ετών, αποσύρθηκε ως ποδοσφαιριστής. Ήταν πρώτος σκόρερ 7 φορές και επιλέχθηκε στην Ομάδα της Χρονιάς 14 φορές. Επιλέχθηκε επίσης 7 φορές ως ο Ιάπωνας Ποδοσφαιριστή της Χρονιάς. Παραμένει πρώτος σκόρερ όλων των εποχών στο πρωτάθλημα της χώρας του με 202 τέρματα.

Εθνική ομάδα
------------

Στις 3 Μαρτίου 1964, όταν ο Καμαμότο ήταν φοιτητής στο Πανεπιστήμιο Ουασέντα, έκανε το ντεμπούτο του και σημείωσε ένα γκολ για την Εθνική Ιαπωνίας ενάντια στη Σιγκαπούρη. Τον Οκτώβριο, επιλέχθηκε από την Ιαπωνία για τους Θερινούς Ολυμπιακούς Αγώνες του 1964 στο Τόκιο. Έπαιξε σε όλους τους αγώνες και σημείωσε ένα γκολ. Το 1968, επιλέχθηκε επίσης στην Ιαπωνία για τους Θερινούς Ολυμπιακούς Αγώνες του 1968 στην Πόλη του Μεξικού. Η Ιαπωνία κέρδισε το χάλκινο μετάλλιο και ο Καμαμότο ήταν ο πρώτος σκόρερ της διοργάνωσης. Συμμετείχε σε όλους τους αγώνες και σημείωσε 7 γκολ. Το 2018, αυτή η ομάδα επιλέχθηκε στο Hall of Fame Ποδοσφαίρου της Ιαπωνίας. Στη δεκαετία του 1970, αφού πολλοί παίκτες που είχαν αγωνιστεί στους Ολυμπιακούς Αγώνες είχαν αποχωρήσει από την εθνική ομάδα, συνέχισε να επιλέγεται στην εθνική ομάδα. Έπαιξε επίσης στους Ασιατικούς Αγώνες 1966, 1970 και 1974. Το 1977 αποσύρθηκε από την εθνική ομάδα. Έπαιξε 76 παιχνίδια και σκόραρε 75 γκολ για την Ιαπωνία μέχρι το 1977.

Προπονητική σταδιοδρομία
------------------------

Το 1978, όταν ο Καμαμότο έπαιζε για τη Γιανμάρ Ντίζελ, έγινε παίκτης-προπονητής. Οδήγησε το σύλλογο στην κατάκτηση του πρωταθλήματος του 1980. Ο σύλλογος κέρδισε επίσης το Κύπελλο Ιαπωνίας το 1983 και το 1984. Το 1984, παραιτήθηκε την ίδια στιγμή που αποσύρθηκε ως ποδοσφαιριστής. Το 1991, υπέγραψε στην τοπική αντίπαλο της Γιανμάρ Ντίζελ, Ματσουσίτα Ελέκτρικ (αργότερα Γκάμπα Οσάκα). Παραιτήθηκε το 1994.

Μετέπειτα καριέρα
-----------------

Ο Καμαμότο επιλέχθηκε ως μέλος της Βουλής των Συμβούλων τον Ιούλιο του 1995 και στη συνέχεια υπηρέτησε μέχρι τον Ιούλιο του 2001. Διετέλεσε επίσης αντιπρόεδρος της Ιαπωνικής Ποδοσφαιρικής Ομοσπονδίας από τον Ιούλιο του 1998 έως τον Ιούλιο του 2008. Το 2005 επιλέχθηκε στο Hall of Fame Ποδοσφαίρου της Ιαπωνίας.

Στατιστικά
----------

Πηγή:

|  | Πρωτάθλημα | Κύπελλο | Λιγκ Καπ | Σύνολο |
| --- | --- | --- | --- | --- |
| Σεζόν | Ομάδα | Κατηγορία | Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| 1967 | Γιανμάρ Ντίζελ | Πρωτάθλημα Ιαπωνίας | 14 | 14 | 3 | 7 | — | 17 | 21 |
| 1968 | 14 | 14 | 3 | 5 | — | 17 | 19 |
| 1969 | 12 | 10 | 3 | 7 | — | 15 | 17 |
| 1970 | 14 | 16 | 3 | 5 | — | 17 | 21 |
| 1971 | 14 | 11 | 3 | 5 | — | 17 | 16 |
| 1972 | 14 | 11 | 4 | 5 | — | 18 | 16 |
| 1973 | 16 | 17 | 2 | 0 | — | 18 | 17 |
| 1974 | 18 | 21 | 4 | 3 | — | 22 | 24 |
| 1975 | 17 | 9 | 3 | 2 | — | 20 | 11 |
| 1976 | 18 | 15 | 3 | 2 | 1 | 0 | 22 | 17 |
| 1977 | 18 | 20 | 4 | 4 | 3 | 2 | 25 | 26 |
| 1978 | 18 | 15 | 3 | 4 | 3 | 4 | 24 | 23 |
| 1979 | 18 | 7 | 3 | 2 | 2 | 1 | 22 | 11 |
| 1980 | 18 | 10 | 2 | 0 | 3 | 2 | 23 | 12 |
| 1981 | 18 | 11 | 2 | 0 | 0 | 0 | 20 | 11 |
| 1982 | 8 | 1 | 0 | 0 | 0 | 0 | 8 | 1 |
| 1983 | 2 | 0 | 0 | 0 | 0 | 0 | 2 | 0 |
| 1984 | 0 | 0 | 3 | 0 | 0 | 0 | 3 | 0 |
| Σύνολο | 251 | 202 | 48 | 51 | 12 | 9 | 311 | 262 |

Πηγή:

| Εθνική Ιαπωνίας |
| --- |
| Έτος | Συμ. | Γκολ |
| 1964 | 2 | 1 |
| 1965 | 3 | 3 |
| 1966 | 7 | 6 |
| 1967 | 5 | 11 |
| 1968 | 4 | 7 |
| 1969 | 0 | 0 |
| 1970 | 6 | 3 |
| 1971 | 6 | 8 |
| 1972 | 8 | 15 |
| 1973 | 3 | 2 |
| 1974 | 5 | 5 |
| 1975 | 7 | 5 |
| 1976 | 16 | 9 |
| 1977 | 4 | 0 |
| Σύνολο | 76 | 75 |

Στατιστικά ως προπονητής
------------------------

Πηγή: 

| Ομάδα | Από | Έως | Ρεκόρ |
| --- | --- | --- | --- |
| G | W | D | L | Win % |
| Γκάμπα Οσάκα | 1993 | 1994 | &0000000000000080.00000080 | &0000000000000031.00000031 | &-1-1-1-1-1-1-1-1-1-1-1-1-1-1-1-1.0000000 | &0000000000000049.00000049 | &0000000000000038.75000038,75 |
| Σύνολο | &0000000000000080.00000080 | &0000000000000031.00000031 | &-1-1-1-1-1-1-1-1-1-1-1-1-1-1-1-1.0000000 | &0000000000000049.00000049 | &0000000000000038.75000038,75 |

Διακρίσεις
----------

**Ατομικές**

* Πρώτος σκόρερ ποδοσφαίρου των Θερινών Ολυμπιακών Αγώνων: 1968
* Ιάπωνας Ποδοσφαιριστής της Χρονιάς (7): 1966, 1968, 1971, 1974, 1975, 1980, 1981
* Κορυφαίος σκόρερ της Σόκερ Λιγκ Ιαπωνίας (7): 1968, 1970, 1971, 1974, 1975, 1976, 1978
* Ομάδα της Χρονιάς της Σόκερ Λιγκ Ιαπωνίας (14): 1967, 1968, 1969, 1970, 1971, 1972, 1974, 1975, 1976, 1977, 1978, 1979, 1980, 1981.
* Κορυφαίος σε ασίστ της Σόκερ Λιγκ Ιαπωνίας (2): 1973, 1975
* Βραβείο Star Ball της Σόκερ Λιγκ Ιαπωνίας (5): 1967, 1968, 1970, 1971, 1972
* Βραβείο Μαχητικού Πνεύματος της Σόκερ Λιγκ Ιαπωνίας : 1968
* IFFHS : 5ος καλύτερος Ασιάτης ποδοσφαιριστής του 20ού αιώνα

Δείτε επίσης
------------

* Κατάλογος ποδοσφαιριστών ανδρών με 50 ή περισσότερα διεθνή γκολ
* Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές
----------

1. ↑  (πολλαπλές γλώσσες) *Transfermarkt*. 119176. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *Transfermarkt*. 11885. Ανακτήθηκε στις 4  Απριλίου 2022.
3. ↑  «Flashback: Kunishige Kamamoto recalls Japan's 1968 Olympic bronze medal | AFC». *cms.the-afc.com* (στα Αγγλικά). Αρχειοθετήθηκε από το πρωτότυπο στις 23 Ιανουαρίου 2018. Ανακτήθηκε στις 22 Ιανουαρίου 2018.
4. ↑  «Top 10 Japanese Athletes». Αρχειοθετήθηκε από το πρωτότυπο στις 28 Νοεμβρίου 2010. Ανακτήθηκε στις 18 Νοεμβρίου 2011. CS1 maint: Unfit url (link)
5. 1 2  «Cristiano Ronaldo & the top 20 men's international goalscorers of all-time». Ανακτήθηκε στις 18 Νοεμβρίου 2021.
6. 1 2 3  «Kunishige Kamamoto: the Greatest Japanese Soccer Player of All Time». Ανακτήθηκε στις 18 Νοεμβρίου 2021.
7. 1 2 3  «World Cup Legends: Japan and Kunishige Kamamoto». Ανακτήθηκε στις 18 Νοεμβρίου 2021.
8. 1 2 3  «KAMAMOTO Kunishige». Ανακτήθηκε στις 18 Νοεμβρίου 2021.
9. ↑  «List of League All-Time Topscorers». Ανακτήθηκε στις 18 Νοεμβρίου 2021.
10. ↑  «Kunishige Kamamoto». Ανακτήθηκε στις 18 Νοεμβρίου 2021.
11. ↑  «Kunishige Kamamoto: Biographical information». Ανακτήθηκε στις 18 Νοεμβρίου 2021.
12. ↑  «International Goals: Players with 30 or More Goals». Ανακτήθηκε στις 28 Ιανουαρίου 2022.
13. ↑  «Kunisbighe Kamamoto». Ανακτήθηκε στις 18 Νοεμβρίου 2021.
14. ↑  «Kunishige Kamamoto - Goals in International Matches». Ανακτήθηκε στις 18 Νοεμβρίου 2021.
15. ↑  J.League Data Site(ιαπωνικά)
16. ↑  «IFFHS Century Elections: Asia - Player of the Century». Ανακτήθηκε στις 14 Ιανουαρίου 2022.

Εξωτερικοί σύνδεσμοι
--------------------

* Κουνίσιγκε Καμαμότο στην ιστοσελίδα National-Football-Teams.com
* Βάση δεδομένων εθνικής ομάδας ποδοσφαίρου της Ιαπωνίας
* Ιαπωνικό ποδόσφαιρο Hall of Fame στην Ιαπωνική Ποδοσφαιρική Ομοσπονδία
* Hall of Fame ποδοσφαίρου της Ιαπωνίας (Ιαπωνική ομάδα στους Ολυμπιακούς Αγώνες του 1968) στην Ιαπωνική Ποδοσφαιρική Ομοσπονδία
* Αρχείο Japan Soccer: Βιογραφία και φωτογραφίες δράσης Αρχειοθετήθηκε 2011-10-06 στο Wayback Machine.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 252557249
* ISNI: 0000 0003 7623 6688
* NDL: 00025209
* CiNii: DA00843564

 |

 |